stanford-oval/wikipedia huggingface dataset:
Asking for It
הערות שוליים

↑  Janna. "Shinedown's Brent Smith Talks New Song 'Asking For it', Grand Rapids Show, Axl Rose Fronting AC/DC + More with WGRD [Video]". 97.9 WGRD.
1 2 3 4  Blabbermouth (2 ביוני 2016). "SHINEDOWN Releases 'Short Film' For 'Asking For It' Song". BLABBERMOUTH.NET. {{cite web}}:  (עזרה)
1 2  Childers, Chad. "Shinedown Skewer Selves, Industry in 'Asking for It' Video". Loudwire.
1 2 3  Rock, Stef Lach 2016-06-12T18:26:00 163Z Classic. "Shinedown made fun of themselves and everyone else in Asking For It video". Classic Rock Magazine.
↑  Fell, James (12 בינואר 2013). "Brent Smith of Shinedown cleans up and slims down" – via LA Times. {{cite web}}:  (עזרה)
↑  "Threat to Survival - Shinedown - Songs, Reviews, Credits". AllMusic.
↑  Bowar, Chad. "Shinedown, 'Threat To Survival' - Album Review". Loudwire.
↑  Billboard Hot Rock & Alternative Songs
↑  Billboard Hot Rock & Alternative Songs
↑  Billboard Rock Airplay
↑  Billboard Canada Rock
↑  2016 YEAR-END CHARTS - Hot Rock & Alternative Songs
↑  2016 YEAR-END CHARTS - Rock Airplay Songs
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" • "Three Six Five"  • "Dance, Kid, Dance" |  |
אלגוריתם לאס וגאס

| --- | --- |

 סיבוכיות זמן:  O(n^2) 
 ממציא:  לאסלו בבאי 
 נקרא על שם:  לאס וגאס 
 הומצא:  1979 
 
במדעי המחשב, אלגוריתם לאס וגאס הוא אלגוריתם אקראי שמחזיר תוצאות נכונות בלבד. אם הוא לא השיג כזו, הוא מודיע על כישלון. במילים אחרות, אלגוריתם לאס וגאס אינו מהמר על נכונות התוצאה, אלא רק על המשאבים המשמשים לצורך החישוב.
דוגמה פשוטה היא מיון מהיר אקראי, כאשר איבר הציר נבחר באופן אקראי, אבל התוצאה תמיד ממוינת. ההגדרה הרגילה של אלגוריתם לאס וגאס כוללת את ההגבלה שתוחלת זמן הריצה תמיד תהיה סופית, כאשר התוחלת מתבצעת מעל מרחב המידע האקראי, או האנטרופיה, בהם האלגוריתם משתמש. הגדרה חלופית דורשת שאלגוריתם לאס וגאס תמיד יסתיים (יהיה יעיל), אך הוא עשוי לתת כפלט סמל שאינו חלק ממרחב הפתרונות כדי לדווח על כשל במציאת פתרון.
אלגוריתמים מסוג לאס וגאס הוצגו על ידי לסלו בבאי ב-1979, בהקשר של בעיית איזומורפיות גרפים, כזוג לאלגוריתם מונטה קרלו. ניתן להשתמש באלגוריתמים מסוג לאס וגאס במצבים בהם מספר הפתרונות האפשריים מוגבל, וכאשר אימות נכונותו של הפתרון המועמד הוא קל יחסית, בעוד חישוב הפתרון הוא מורכב.
מקור השם מהעיר לאס וגאס, אשר ידועה כסמל להימורים.
מחלקת סיבוכיות

מחלקת הסיבוכיות של בעיות הכרעה להן קיים אלגוריתם לאס וגאס עם תוחלת זמן ריצה פולינומית, היא ZPP.
מתקיים כי  {\textrm {ZPP}}={\textrm {RP}}\cap \,{\text{co}}\,{\textrm {-RP}}\!, דבר הקשור באופן הדוק עם הדרך שאלגוריתמים מסוג לאס וגאס נבנים לעיתים. כלומר המחלקה RP מורכבת מכל בעיות ההכרעה להן קיים אלגוריתם זמן-פולינומי אקראי המחזיר תשובה נכונה, כאשר התשובה הנכונה היא "לא", אבל רשאי לטעות בהסתברות מסוימת הרחוקה מ-1, כאשר התשובה היא "כן". כאשר קיים אלגוריתם כזה עבור בעיה והמשלימה שלה (התשובות "כן" ו "לא" מוחלפות), ניתן להריץ בו זמנית את שני האלגוריתמים ובאופן חוזר ונשנה: להריץ כל אחד מספר קבוע של צעדים, בתורנות, עד שאחד מהם מחזיר תשובה ודאית. זו הדרך הרגילה לבנות אלגוריתם לאס וגאס הפועל בתוחלת זמן פולינומית. שימו לב כי באופן כללי אין חסם עליון על זמן הריצה של המקרה הגרוע של אלגוריתם לאס-וגאס.
הקשר לאלגוריתם מונטה קרלו

באלגוריתם מונטה קרלו, בדומה ללאס וגאס, המשאבים בשימוש חסומים אבל לא מובטח שהתשובה נכונה. על ידי יישום של אי-שוויון מרקוב, ניתן להמיר אלגוריתם לאס וגאס לאלגוריתם מונטה קרלו באמצעות סיום מוקדם.
ראו גם

אלגוריתם אטלנטיק סיטי
אקראיות
הערות שוליים

↑  Steven D. Galbraith (2012). Mathematics of Public Key Cryptography. Cambridge University Press. p. 16. ISBN 978-1-107-01392-6.
↑  László Babai, Monte-Carlo algorithms in graph isomorphism testing, Université de Montréal, D.M.S. No. 79-10.
שעון אטומי אופטי

שעון אטומי אופטי הוא שעון אטומי רגיל, מלבד העובדה שהוא משתמש בלייזר ובמסרק תדרים במקום גלי מיקרו ומונה שבהם משתמשים בשעון אטומי. כמו כל שעון אטומי אחר, הוא מורכב ממתנד (קוורץ), ממונה וממערכת משוב עצמי, העוזרת לשעון לתקן את עצמו במקרה של פגיעה או אי-דיוק מצד אחד המרכיבים שלו.
הפיתוח של מסרק התדרים ושל מעבר מגלי מיקרו לגלי אור בטווח אופטי זיכה את ג'ון הול ותאודור הנש בפרס נובל לפיזיקה לשנת 2005.
מרכיבי השעון

השעון מורכב ממספר רכיבים שונים:
לייזר פולסים – לייזר הפולט אור בהפרעות בודדות, קצרות ויחסית חזקות. הלייזר מכוון לתדר המעבר הקוונטי של האלקטרונים באטום.
גביש קוורץ – המתנד. הוא מחובר במעגל סגור למונה וללייזר. בעל מערכת משוב עצמית המבוססת על התכונות הפיאזואלקטריות, הפעלת לחץ גורמת ליצירת מתח חשמלי, של הקוורץ.
מונה – מכשיר הקולט את הלייזר ואחראי להעברת פולס חשמלי לקוורץ אם התדר שונה במקצת, כדי שהתדר יחזור לתפקודו המקורי ויתקן את השגיאה בלייזר.
הדרך לפיתוח השעון

בשביל לפתח שעון זה היה הצורך בטכנולוגיות חדשות, כמסרק התדרים וסריגים אופטיים. מכשול מרכזי בפיתוח שעון אטומי אופטי היה הקושי שיש במדידה ישירה ומדויקת של תדרים אופטיים. בעיה זו נפתרה בעזרת לייזר פולסים במהוד אופטי שיינעל על התדר של האטום.
נעילה – שינוי תדר המתנד על ידי שינוי הטמפרטורה, יצירת שדה חשמלי ובדיקה של תגובת האטום; אם האטום מגיב ויש מעבר קוונטי באלקטרונים, ניתן לדעת שהתדר נכון.
התדרים שיוצרים התאבכות בונה במהוד צריכים להיות כפולה שלמה של תדר בסיסי. לייזר יכול להציג תחום נרחב של תדרים שונים בבת אחת, שניתן להציגם כמטוטלות, ושכולם כפולה שלמה של תדר בסיסי, ולכן לאחר זמן המחזור של התדר הבסיסי כל ה"מטוטלות" יתנדנדו ביחד, וזה מתבטא כפולס. את התדרים האלו ניתן לייצג כגרף שנראה כמו מסרק, ומכאן השם "מסרק תדרים".
המרחק בין "שיני" המסרק הוא התדר הבסיסי. "גלגל השיניים" יכול לחלק למספרים גבוהים בכל פעם, ולכן אם התדר של אחת מהמטוטלות יינעל לתדר האטום, ניתן יהיה לספור ולחשב אותו ביתר קלות על ידי מסרק תדרים. במקום שהאטומים יתנדנדו בתדר של 9,192,631,770 פעמים בשנייה, שזהו התדר של גלי מיקרו, כמו בשעון אטומי רגיל, האטומים בשעון אטומי אופטי מתנדנדים בקצב של כ-5*10^15 פעמים בשנייה. ככל שטכנולוגיה זו "מפלחת" את השנייה לפרוסות דקות יותר, כך גובר דיוק השעון.
שימושי השעון

צוותי מחקר רבים מנסים להפוך את השעון האטומי האופטי לשמיש במטרה להכניס אותם לתחנות קרקע לווייניות, ובעתיד גם ללוויינים וחלליות. בלוויינים יש שעונים אטומיים, וכל כמה זמן הלוויינים שולחים אותות זמן אחד לשני, ועל ידי הפרשי הזמנים ומיקום הלוויינים ניתן לדעת את המיקום של חפץ כלשהו, כמו בשימוש במערכת ה-GPS. ככל שהשעון יהיה יותר מדויק- כך גם מיקום החפץ יהיה יותר מדויק, עד לרמת דיוק של סנטימטרים ואף מילימטרים.
Monsters (שיר של שיינדאון)

"Monsters" (במקור נכתב באותיות גדולות: "MONSTERS"; בעברית: "מפלצות" או, בהקשרו של השיר, "שדים") הוא הסינגל השלישי מתוך Attention Attention, אלבומה השישי של להקת הרוק האמריקאית שיינדאון. השיר הגיע לפסגת מצעד הרוק המיינסטרימי של המגזין בילבורד ביוני 2019 והפך בכך לסינגל ה-14 של הלהקה שמגיע למקום הראשון, הישג שהביא את הלהקה למקום השני במספר הסינגלים שמגיעים לראש המצעד, מאז שהמצעד נוצר בשנת 1981. השיר היה אחד מחמשת המועמדים של iHeartRadio לשיר השנה ברוק.
ב-29 ביוני 2022 קיבל השיר מאיגוד תעשיית ההקלטות האמריקאי מעמד של תקליטון פלטינה, לאחר שמכר למעלה ממיליון עותקים בארצות הברית.
רקע

השיר יצא לאור ב-1 במרץ 2019 כסינגל השלישי מתוך האלבום Attention Attention, אחרי השירים "Devil" ו"Get Up". באפריל 2019 ציין המגזין בילבורד שהשיר הפך לשיר ה-25 של שיינדאון שהגיע לעשירייה הראשונה במצעד הרוק המיינסטרימי של המגזין. ביוני 2019 הגיע השיר למקום השני, וביולי אותה שנה שהה במקום הראשון במשך שבוע. כבר ביולי 2018 רמזה הלהקה על וידאו קליפ צפוי לשיר, אך זה שוחרר רק ביוני 2019. ב-2 ביולי 2019 הוציאה הלהקה קליפ אנימציה לשיר.
נושאים וכתיבה

Attention Attention הוא אלבום קונספט ש"ממפה את חייו של הפרוטגוניסט מהשפל הכואב ביותר ועד לגבהים צורבים". השיר "Monsters" מופיע באמצע האלבום. ברנט סמית ציין שהשיר הושפע ממאבקי העבר שלו עם אלכוהוליזם ושימוש לרעה בסמים, בתקופת האלבום The Sound of Madness, וציין:
מי שמכיר קצת את הרקע שלי בקשר לסמים ואלכוהול יודע שנלחמתי בהם. אני מתמודד עם זה על בסיס יומיומי. תמיד הייתי כן מאוד בנושא, במובן שלא השתמשתי בסמים היום - ולא שתיתי אלכוהול היום - אבי אני לא יודע מה יקרה מחר, כי אני חייב להתמודד מחדש יום ביומו, פשוטו כמשמעו. מעולם לא הלכתי לתוכנית גמילה, לא עשיתי את תוכנית שנים עשר הצעדים, ואני לא מדבר על פיכחות אלא אם אני נשאל על כך. אפילו אז, אני לא מתעכב על זה כי אני חי את חיי יום ביומו. ככה אני חייב לעשות את זה, אבל הדינמיקה של השיר היא לא רק בהקשר של שימוש בסמים, אלא גם על סיטואציות רבות שבהן אנשים נופלים בגלל שיש להם דברים בראש - מכל סיבה שהיא - שגרמו להם לחבל בעצמם. הם לא יודעים מה הסיבה לכך, אבל הם עושים זאת, ואלה המפלצות שאני מדבר עליהן: הקולות בראש שאומרים "אני יודע שהכל יידפק לחלוטין אחרי שזה ייגמר, אבל בוא נעשה את זה בכל זאת." זו הכוונה שמאחורי השיר, כשאני שר ש"המפלצות שלי אמיתיות, והן מאומנות להרוג".
סמית ציין שהשיר מושפע גם מהמודעות העצמית שלו לנושא, ואמונתו שלמרות שהוא שולט בפיכחותו, הוא חש שמספיקה פעם אחת בה ישתה אלכוהול והוא יחזור לשתייה מרובה שתגרום לו לצרות.
בעוד שמבקרים רבים סברו שרוב האלבום Attention Attention היה ניסיון למצוא חן בעיני חובבי להקות פופ מודרניות כמו אימג'ן דרגונז, השיר "Monsters" צוין על ידם ככזה שנשמע כמו שיר קלאסי של שיינדאון.
משתתפים

שיינדאון
ברנט סמית – שירה
זק מאיירס – גיטרה
אריק בס – בס
ברי קרץ' – תופים
מיקומי שיא

ביוני 2019 הגיע השיר למקום הראשון במצעד הרוק המיינסטרימי של הבילבורד. השיר היה ל-14 של שיינדאון שמגיע למקום הראשון, והעביר את הלהקה למקום השני במצעד הלהקות שהכניסו שירים למקום הראשון במצעד.
מיקומי שיא > מצעדים שבועיים

| מצעד (2019―2020) | מיקום שיא |
| --- | --- |
US Mainstream Rock (Billboard): 1
US Rock Airplay (Billboard): 7
US Hot Rock & Alternative Songs (Billboard): 10
Canada Rock (Billboard): 29
מיקומי שיא > מצעדים שנתיים

| מצעד (2019) | מיקום |
| --- | --- |
US Hot Rock Songs (Billboard): 39
US Rock Airplay (Billboard): 34
אנפית בקר מערבית

| אנפית בקר מערבית |
| --- | --- |
 אנפית בקר מערבית, אגם תוניס   קרקורי אנפיות בעת התקבצות ללינה, הונדורס 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
משפחה:: אנפתיים
סוג:: אנפית בקר
מין:: אנפית בקר מערבית
שם מדעי
 Ardea ibis ‏לינאוס, 1758
תחום תפוצה
 מפת התפוצה של אנפית הבקר המערבית   יציבה   מקייצת   חורפת

אנפית-בקר מערבית (שם מדעי: Ardea ibis) היא אחת מ-2 המינים בסוג לשעבר אנפית הבקר (כיום מוקמה מחדש תחת הסוג אנפה (Ardea)) שבמשפחת האנפתיים. מצויה באירופה, דרום-מערב אסיה, ואפריקה, והרחיבה את תפוצתה גם לאמריקה. קרובה מאוד לאנפית הבקר המזרחית (בעבר שתיהן נכללו תחת אותו המין).
בישראל היא יציבה נפוצה ביותר ברוב חלקי הארץ, מעט פחות בחבלי הארץ המדבריים. מהנפוצות והבולטות מבין אנפות הארץ.
טקסונומיה ואטימולוגיה

אנפית הבקר תוארה לראשונה בשנת 1758 על ידי קארולוס ליניאוס בספרו Systema naturae תחת השם המדעי Ardea ibis, אך הועברה לסוג Bubulcus בשנת 1855 על ידי שארל לוסיאן בונפרטה. בשנת 2023 פורסם מחקר פילוגנטי מולקולרי שקבע כי שני מיני אנפיות הבקר אכן כלולות בסוג אנפה (Ardea). שם הסוג Ardea מגיע מלטינית, וכבר במקור נטבע כמילה לאנפה. במיתולוגיה הרומאית ארדאה הייתה בירתם של הרוטולי אשר הוחרבה עד היסוד, ומהריסותיה התרוממה ציפור עדינה ובהירה, ניערה את האפר מכנפיה, וקראה קריאות יגון. שם המין הספציפי Ibis מלטינית ויוונית, ומקורו בכלל בשמו של המגלן, ויוחס למין זה בטעות.
על אף הדמיון החיצוני והשם האנגלי הדומה, אנפית הבקר קרובה יותר למינים בסוג אנפה מאשר לאלו בסוג לבנית. תועדו מקרים נדירים של רביית כלאיים בין אנפיות בקר לאנפה כחולה קטנה, לבנית קטנה, ואנפית השלג.
לרוב מין זה מתואר כמונוטיפי, אך ישנן רשימות המכירות בתת-מין שני בנוסף לאחד הטיפוסי בשם B. i. seychellarum, מאיי סיישל.
תיאור

אורכה נע בין 88–96 ס"מ, מוטת כנפיה 46–56 ס"מ, ומשקלה 270–512 גרם. היא בעלת צוואר קצר ועבה יחסית, מקור מוצק, ועמידה שפופה. לבוגרים מחוץ לעונת החיזור יש ניצוי לבן ברובו, מקור צהוב, ורגליים אפרפרות-צהובות. במהלך עונת החיזור, הבוגרים מקבלים ניצוי כתום על הגב, החזה והכיפה; והמקור, הרגליים וקשתיות העין הופכים לאדומים בוהקים לתקופה קצרה לפני הזיווג. הזוויגים דומים, אך הזכר גדול במקצת ומשמר את לבוש החיזור לזמן רב יותר. לצעירים כל הניצוי לבן, והמקור שחרחר.
מיקום עיני האנפית מאפשר לה ראיה דו-עינית כשהיא משחרת אחר מזון, ומחקרים פיזילוגיים מציעים כי המין פעיל דמדומים או אף פעיל לילה. מחקר ישראלי מצא שבניגוד לרוב קרובותיה, אנפית הבקר נעשתה מותאמת לשיחור מזון בקרקע יבשה, וכתוצאה מכך איבדה את היכולת של רוב האנפות לביצוע תיקון בראייה העוזר להן להתגבר על השתקפויות אור במים.
תיאור > קולות

לרוב היא שקטה, אך היא נוהגת להשמיע קרקורים במושבות הקינון ובהתאספויות לינה.
תיאור > הבדלה ממינים דומים

לבנית קטנה דומה לה, אך היא בעלת מקור שחור ומעט ארוך יותר, ורגליה שחורות עם אצבעות צהובות. הלבנית הגדולה בעלת רגליים שחורות לגמרי, והיא גדולה ממנה משמעותית. סימן זיהוי חשוב נוסף הוא ששתי הלבניות קשורות מאוד לסביבות מים, ואילו אנפית הבקר נצפית לעיתים קרובות בסביבה יבשה לחלוטין.
ההבחנה בינה לבין אנפית הבקר המזרחית מעט יותר מורכבת, כשבלבוש החורף הלבן ההבדלים היחידים הם שלמערבית הרגליים והמקור קצרים יותר בכ-5-10% בממוצע, והזנב מעט ארוך יותר. בלבוש החיזור ההבדלים בולטים, כשהצבע הכתום המתפתח בנוצותיה של המערבית מצומצם לגב, חזה, וכיפה; וגוונו פחות עמוק.
תפוצה ובית גידול

מין זה עבר את אחת מההתפשטויות הטבעיות המהירות והרחבות ביותר מכל מיני ציפורים. במקור אנפית הבקר המערבית הייתה מצויה בחלקים מדרום ספרד ופורטוגל, אפריקה הטרופית והסובטרופית, ומערב אסיה. החל מסוף המאה ה-19 היא החלה להרחיב את תפוצתה לדרום אפריקה, וקיננה לראשונה במחוז הכף ב-1908. אנפיות בקר נצפו לראשונה ביבשת אמריקה על גבול גיאנה וסורינאם בשנת 1877, לאחר שככל הנראה עפו מעל האוקיינוס האטלנטי. משערים כי רק בשנות ה-30 של המאה ה-20 המין התבסס בהצלחה באזור זה.
המין הגיע לראשונה לצפון אמריקה ב-1941 (תצפיות מוקדמות אלו נחשבו במקור כפליטי תרבות), קינן בפלורידה ב-1953, התפשט במהירות, וקינן לראשונה בקנדה ב-1962. כיום נפוץ לצפות בה מערבה עד לקליפורניה. היא תועדה לראשונה כמקננת בקובה ב-1957, בקוסטה ריקה ב-1958, ובמקסיקו ב-1963, אם כי כנראה התבסס עוד לפני כן. באירופה, אוכלוסיית המין הצטמצמה באופן היסטורי בספרד ובפורטוגל, אך בחלק האחרון של המאה ה-20 היא גדלה חזרה והתפשטה בחצי האי האיברי, ולאחר מכן החלה להתיישב בחלקים אחרים של אירופה; דרום צרפת ב-1958, צפון צרפת ב-1981 ואיטליה ב-1985. היא תועדה כמקננת בבריטניה לראשונה בשנת 2008 שנה בלבד לאחר התפשטות שנצפתה בשנה הקודמת. בשנת 2008 דווחו גם תצפיות באנפיות בקר באירלנד בפעם הראשונה.
ההתפשטות המסיבית והמהירה של תחום תפוצת אנפית הבקר המערבית נובעת מיחסיה עם בני האדם ובעלי חיים מבויתים. על אף שהיא מותאמת במקור ליחסים סימביוזיים עם מיני פרסתני בר גדולים, היא הצליחה לעבור אדפטציה בקלות לבהמות וסוסים מבויתים. ככל שגידול בעלי חיים מבויתים התפשט ברחבי העולם, אנפית הבקר הצליחה לתפוס נישות אקולוגיות ריקות אחרת. בנוסף, אוכלוסיות רבות של אנפיות בקר נודדות ומתפזרות למדי, דבר אשר עזר להרחבת תפוצת המין. ישנן תצפיות בפרטים משוטטים באיים סאב-אנטארקטיים שונים, כולל האי מריון, איי ג'ורג'יה הדרומית והסנדוויץ' הדרומיים ואיי אורקני הדרומיים. להקה קטנה של שמונה אנפיות נצפתה גם בפיג'י בשנת 2008, וישנן מספר תצפיות באי הפסחא.
בנוסף להתרחבות הטבעית של תפוצתה, אנפיות בקר הוכנסו בידי אדם בכוונה לכמה אזורים. המין שוחרר בהוואי בשנת 1959. שחרורים מוצלחים בוצעו גם באיי סיישל ורודריגז, אך ניסיונות להפיץ את המין במאוריציוס כשלו. אנפיות רבות שוחררו גם על ידי גן-החיות ויפסנייד באנגליה, אך המין מעולם לא התייצב שם.
למרות שאנפית הבקר משחרת מזון לפעמים במים רדודים, בניגוד לרוב האנפות היא מצויה בדרך כלל בשדות ובבתי גידול עשבוניים יבשים, מה שמשקף את הסתמכותה התזונתית הגדולה יותר על חרקים יבשתיים ולא על טרף מימי.
תפוצה ובית גידול > נדידה

אוכלוסיות מסוימות של אנפיות בקר נודדות, אחרות משוטטות, וההבחנה בין השניים יכולה להיות קשה למין זה. באזורים רבים אוכלוסיות יכולות להיות גם יציבות וגם נודדות. בחצי הכדור הצפוני, הנדידה היא מאקלים קריר יותר לאזורים חמים יותר. הנדידה במערב אפריקה באה כתגובה לגשמים, ובדרום אמריקה אנפיות נודדות דרומית לטווח הרבייה שלהן מחוץ לעונת הקינון.
ידוע כי אנפיות צעירות מתפזרות עד 5,000 ק"מ מאזור הרבייה שלהן. להקות עשויות לעוף למרחקים עצומים ונצפו מעל ימים ואוקיינוסים כולל באמצע האוקיינוס האטלנטי ובחופי אנטארקטיקה.
קינון

אנפית הבקר מקננת במושבות, שלעיתים קרובות, אם כי לא תמיד, נמצאות סביב מקווי מים. המושבות מוקמות בדרך כלל ביערות ליד אגמים או נהרות, בביצות, חופים, או באיים קטנים בפנים הארץ, ולעיתים הן חולקות אותן עם עופות מים אחרים; כגון אנפות, לבניות, מגלנים וקורמורנים. עונת הקינון בצפון אמריקה נמשכת מאפריל עד אוקטובר. גם אצל האוכלוסייה מאיי סיישל, עונת הקינון היא מאפריל עד אוקטובר.
הזכר מבצע מצג ראווה על עץ במושבה, תוך שימוש במגוון של התנהגויות טקסיות כגון ניעור ענף והצבעה לשמיים (העלאת המקור שלו אנכית כלפי מעלה), כשהחיזור מתמשך במשך שלושה או ארבעה ימים. זוגות חדשים נוצרים מחדש מדי עונה ובעת קינון מחודש בעקבות כשל במחזור הקינון. הקן הוא פלטפורמה קטנה ולא מסודרת של מקלות על עץ או בשיח ונבנה על ידי שני ההורים. המקלות לבניית הקן נאספים על ידי הזכר ומסודרים על ידי הנקבה, וגניבת מקלות היא תופעה נפוצה. התטולה יכולה להכיל בין אחת לחמש ביצים, אם כי שלוש או ארבע זה המקרה הנפוץ יותר. לביצים צבע לבן-כחלחל בהיר, הן בצורת אליפסה וגודלן 45 מ"מ על 53 מ"מ. הדגירה נמשכת כ-23 ימים, כאשר שני ההורים נושאים בנטל. הגוזלים בוקעים מכוסים בחלקם בפלומה בעת הבקיעה, אך אינם מסוגלים להסתדר בעצמם; הם הופכים להיות מסוגלים לווסת את הטמפרטורה שלהם בגיל 9–12 ימים ומסיימים להתכסות בנוצות תוך 13–21 ימים. הם מתחילים לפרוח מהקן ולטפס מסביב לאחר שבועיים, יוצאים לדרך לאחר 30 יום, ונעשים עצמאיים בסביבות היום ה-45 לחייהם.
אנפית הבקר עוסקת ברמות נמוכות של טפילות תטולה, ותועדו מקרים בודדים של ביצי אנפית בקר אשר הוטלו בקינים של אנפיות שלג ואנפות כחולות קטנות, אם כי ביצים אלו בוקעות לעיתים רחוקות בלבד. ישנן גם עדויות לרמות נמוכות של טפילות תוך-מינית, כאשר נקבות מטילות ביצים בקינים של אנפיות בקר אחרות. נצפו עד 30% הזדווגויות חוץ-זוגיות.
הגורם העיקרי לתמותת גוזלים הוא רעב. יכולה להיווצר יריבות עזה בין אחים, ובדרום אפריקה גוזלים שלישיים ורביעיים גוועים לעיתים קרובות ברעב. בבתי הגידול היבשים אשר הם בעלי פחות דו-חיים התזונה עלולה להיות חסרה כמות מספקת של בעלי חוליות ועלולה לגרום להפרעות בעצמות האפרוחים הגדלים עקב מחסור בסידן. בברבדוס, לעיתים פשטו על הקינים קופי ורווט, ומחקר בפלורידה דיווח על עורב הדגים ((אנ') Corvus ossifragus) והחולדה המצויה כשודדי קינים אפשריים אחרים. אותו מחקר ייחס תמותת גוזלים מסוימת לשקנאים חומים המקננים בסביבה, אשר בטעות, אך לעיתים קרובות, עקרו קינים או גרמו לנפילת גוזלים.
תזונה

אנפית הבקר ניזונה ממגוון רחב של סוגי טרף, בעיקר מחרקים, בעיקר חרגולים, צרצרים, זבובים (בוגרים ורימות), ועשים, כמו גם עכבישים, צפרדעים ותולעי אדמה. במקרים נדירים הן נצפו סורקות לאורך ענפי עצי פיקוס אחר פירות בשלים. היא פיתחה מערכת יחסית סימביוזית עם מיני פרסתנים גדולים כמו פרות או ביזונים, והיא תופסת יצורים קטנים המופרעים על ידי היונקים. מחקרים הראו שהצלחת שיחור המזון של אנפיות הבקר גבוהה בהרבה כאשר היא מחפשת מזון לצד בעלי חיים גדולים מאשר כשהיא לבד. כאשר היא מחפשת מזון בסמוך לבקר, הוכח כי שיעור ההצלחה עולה פי 3.6 בלכידת טרף מאשר כשהיא מחפשת מזון לבדה. ביצועיה דומים כאשר היא עוקבת אחר מכונות חקלאיות, אך היא נאלצת לנוע יותר. בסביבה אורבנית נצפו אנפות בקר מחפשות מזון במצבים מוזרים יותר, כגון על פסי רכבת.
אנפית בקר מגוננת על השטח שמסביב לבעל חיים "שלה" בצורה חלשה בלבד מפני אנפיות אחרות, אך אם השטח מוצף באנפיות היא עשויה לוותר ולהמשיך לתור אחר מזון במקום אחר. במקום בו מצויים בעלי חיים גדולים רבים, אנפיות בקר מחפשות מזון בסלקטיביות סביב מינים הנעים בסביבות 5–15 צעדים לדקה, תוך הימנעות מעדרי תנועה מהירים ואיטיים יותר; באפריקה, אנפיות בקר מחפשות באופן סלקטיבי מאחורי זברות, קובוס המים, גנו מצוי ותאו הכף. פרטים דומיננטיים יותר ניזונים הכי קרוב למארח ומשיגות יותר מזון.
אנפית הבקר עשויה גם להראות גיוון בתזונה שלה. באיים עם מושבות של עופות ים, היא עשויה לטרוף את הביצים והאפרוחים של שחפיות ועופות ים אחרים. במהלך הנדידה היא תועדה גם אוכלת עופות יבשה נודדים מותשים. לאוכלוסייה מאיי סיישל נטייה לחומסנות מסוימת, ופרטים נצפו רודפים אחרי גוזלים של שחפית כהה ומאלצים אותם לפלוט מזון.
סטטוס

למין זה טווח תפוצה עצום, עם היקף עולמי מוערך של 10,000,000 קמ"ר. מצד שני, התרחבותו והתבססותו של המין על פני טווחים גדולים הביאו אותו לסיווג כמין פולש (אם כי עדיין נצפתה השפעה מועטה, אם בכלל, על הטבע המקומי).
יחסים עם האדם

בשל היותה מין בולט, אנפית הבקר משכה שמות עממים נפוצים רבים. שמות אלה נוגעים בעיקר להרגליה לעקוב אחרי בקר וחיות גדולות אחרות, והיא נודעה כ"עגור הפרה", "ציפור הפרה" או "אנפית הפרה"; או אפילו "ציפור הפיל" או "אנפית הקרנף". פירוש שמה הערבי, "אבו קרדן", הוא "אבי הקרציות", שם שנגזר ממספרם העצום של טפילים כגון קרציית העופות המצויים במושבות הקינון שלה.
אנפית הבקר היא ציפור פופולרית בקרב בוקרים בשל תפקידה הנתפס כמדבירה ביולוגית של טפילי בקר כמו קרציות וזבובים. מחקר באוסטרליה מצא כי אנפיות בקר הפחיתו את מספר הזבובים שהטרידו את הבקר על ידי ניקורם ישירות מהעור. התועלת לחיות משק היא שהניעה את החוואים ואת מועצת החקלאות והיערות של הוואי לשחרר את המינים בהוואי.
לא כל האינטראקציות בין בני אדם ואנפיות הבקר מועילות. אנפית הבקר עלולה להוות סכנה בטיחותית לכלי טיס בשל ההרגל שלה לשחר אחר מזון בלהקות גדולות בשולי מדשאות של שדות תעופה, והיא הייתה מעורבת בהתפשטות של זיהומים בבעלי חיים ועופות כמו מי-לב (אנ') ו-IBD (אנ'), ואולי גם מחלת ניוקאסל (אנ').
גלריה

בוגר בלבוש חורף הלבן, צרפת
בלבוש קיץ מפתחת צבע כתום בחזה, כיפה והגב. דרום אפריקה
פרט מויקטוריה, סיישל. האוכלוסיה מסיישל מוכרת לעיתים כתת-מין תחת השם B. i. seychellarum
תקריב ראש
בשיא עונת החיזור האנפית מקבלת לזמן קצר לבוש מיוחד: העור החשוף בסביבת העין מקבל גוון סגול, קשתית העין נהיית אדומה, והמקור נהייה אדום-צהוב
פרט צעיר בגן החיות של נירנברג. מקורם של פרטים צעירים שחור, ובשל כך ניתן להתבלבל בינם לבין לבנית קטנה.
בוגר בלבוש קיץ בתעופה
בתעופה, מבט מלמטה
אנפיות בלבוש חיזור, אורוגוואי
להקה בתעופה
התקבצות אנפיות בקר בבנין
לקריאה נוספת

עזריה אלון, החי והצומח של ארץ ישראל, כרך 6 - עופות. משרד הביטחון ההוצאה לאור והחברה להגנת הטבע, 1986, ISBN 9650500685
הינצל, פיטר, פרסלאו, הציפורים מגדיר שדה שלם, נוסח עברי יצחק כפכפי, הוצאת הקיבוץ המאוחד תשמ"א 1981.
קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003
ביאורים

↑  השם Bubulcus מגיע מלטינית, ומשמעותו "רועה בקר", ומרפרר לקשרה לבקר, בדומה לשמות העממיים בעברית, אנגלית, ושפות נוספות.
אפאצ'י קפקא

| --- | --- |

 מפתח:  קרן התוכנה אפאצ'י, LinkedIn 
 מחזור חיים:  7 בנובמבר 2010 – הווה (14 שנים) 
 גרסה אחרונה:  3.9.0 (6 בנובמבר 2024) 
 מערכת הפעלה:  חוצה-פלטפורמות 
 נכתבה בשפות:  Java, Scala 
 סוג רישיון:  אפאצ'י 2.0 
 קוד מקור:  https://github.com/apache/kafka  https://gitbox.apache.org/repos/asf/kafka.git 
 kafka.apache.org
 
ארכיטקטורת אשכול של קפקא
אפאצ'י קפקא היא פלטפורמת תוכנה לעיבוד זרם נתונים (stream processing) קוד פתוח המפותחת במסגרת קרן התוכנה אפאצ'י ונכתבת בשפות Scala ו-Java. הפרויקט נועד לספק פלטפורמה מאוחדת, עם תפוקה גבוהה וזמני השהיה קצרים לטיפול בזרם נתונים בזמן אמת. שכבת האחסון היא בעצם "תור הודעות גדול ממדים בתבנית עיצוב יצרן-צרכן (Pub/Sub) עם ארכיטקטורה מבוזרת ניתנת להגדלה (scalable), הפועל כלוג (יומן מקוון) של טרנזאקציות" ובכך מהווה תשתית יעילה עבור ארגונים גדולים לעיבוד נתונים. בנוסף, קפקא מתחבר למערכות חיצונית עבור ייבוא/ייצוא של נתונים באמצעות Kafka Connect ומגדיר לשימוש זרמי נתונים ("Kafka Streams") כספריית עיבוד נתונים בשפת Java.
עיצוב הפלטפורמה מושפע מאוד ממימושי Transaction log הקיימים במערכות DBMS.
שימושים בתעשייה

להלן רשימה של ארגונים בולטים המשתמשים בקפקא:
Betfair
סיסקו מערכות
Cloudflare
Conviva
Daumkakao
eBay
Hyperledger Fabric
HubSpot
נטפליקס
ניו יורק טיימס
PayPal
פינטרסט
Zscaler
Shopify
Spotify
Ticketmaster
אובר
וולמארט
Yelp
Fiverr